CELEX: 32016D1830
Language: sl
Date: 2016-10-11 00:00:00
Title: Sklep Sveta (EU) 2016/1830 z dne 11. oktobra 2016 o sklenitvi, v imenu Evropske unije, Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES

18.10.2016   
            
            
               SL
            
            
               Uradni list Evropske unije
            
            
               L 280/1
            
         SKLEP SVETA (EU) 2016/1830
   z dne 11. oktobra 2016
   o sklenitvi, v imenu Evropske unije, Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 115 v povezavi s točko (b) drugega pododstavka člena 218(6) in drugim pododstavkom člena 218(8) Pogodbe,
   ob upoštevanju predloga Evropske komisije,
   ob upoštevanju mnenja Evropskega parlamenta (1),
   ob upoštevanju naslednjega:
   
               (1)
            
            
               V skladu s Sklepom Sveta (EU) 2016/1392 (2) je bil Protokol o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES (v nadaljnjem besedilu: Protokol o spremembi), podpisan dne 12. julija 2016 s pridržkom njegove poznejše sklenitve.
            
         
               (2)
            
            
               Besedilo Protokola o spremembi, ki je rezultat teh pogajanj, ustrezno odraža pogajalske smernice, ki jih je izdal Svet, saj usklajuje Sporazum med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES (3) (v nadaljnjem besedilu: Sporazum), z najnovejšim razvojem dogodkov na mednarodni ravni v zvezi z avtomatično izmenjavo informacij, in sicer s svetovnim standardom za avtomatično izmenjavo informacij o finančnih računih za namene obdavčenja, ki ga je oblikovala Organizacija za gospodarsko sodelovanje in razvoj (OECD). Unija, njene države članice in Kneževina Monako so dejavno sodelovale pri delu svetovnega foruma OECD za podporo razvoju in izvajanju navedenega standarda. Besedilo sporazuma, kakor ga spreminja Protokol o spremembi, je pravna podlaga za izvajanje svetovnega standarda v odnosih med Unijo in Kneževino Monako.
            
         
               (3)
            
            
               Opravljeno je bilo posvetovanje z Evropskim nadzornikom za varstvo podatkov v skladu s členom 28(2) Uredbe (ES) št. 45/2001 Evropskega parlamenta in Sveta (4).
            
         
               (4)
            
            
               Protokol o spremembi bi bilo treba odobriti –
            
         SPREJEL NASLEDNJI SKLEP:
   Člen 1
   Protokol o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES, se odobri v imenu Unije (5).
   Člen 2
   Predsednik Sveta v imenu Unije pošlje uradno obvestilo iz člena 2(1) Protokola o spremembi (6).
   Člen 3
   Ta sklep začne veljati na dan sprejetja.
   
      V Luxembourgu, 11. oktobra 2016
      
         
            Za Svet
         
         
            Predsednik
         
         P. KAŽIMÍR
      
   
   
      (1)  Mnenje z dne 23. junija 2016 (še ni objavljeno v Uradnem listu).
   
      (2)  Sklep Sveta (EU) 2016/1392 z dne 12. julija 2016 o podpisu, v imenu Evropske unije, in začasni uporabi Protokola o spremembi k Sporazumu med Evropsko skupnostjo in Kneževino Monako o ukrepih, enakovrednih tistim iz Direktive Sveta 2003/48/ES (UL L 225, 19.8.2016, str. 1).
   
      (3)  UL L 19, 21.1.2005, str. 55.
   
      (4)  Uredba (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (UL L 8, 12.1.2001, str. 1).
   
      (5)  Besedilo Protokola o spremembi je bilo objavljeno v UL L 225, 19.8.2016, str. 3, skupaj s sklepom o podpisu in o začasni uporabi.
   
      (6)  Generalni sekretariat Sveta bo v Uradnem listu Evropske unije objavil datum začetka veljavnosti Protokola o spremembi.